Mbappe l-a eclipsat pe Messi, în Champions League. PSG a îngenuncheat Barcelona, pe "Camp Nou".
Kylian Mbappe, vedeta celor de la PSG, a fost protagonistul serii în Champions League. El a marcat trei goluri în poarta Barcelonei, eclipsându-l pe Messi. Paris a decis soarta calificării, în proporţie de 90%, învingând Barcelona cu 4-1. Liverpool a câştigat la Budapesta, în meciul contra celor de la RB Leipzig.
Kylian Mbappe a marcat un hat-trick pe Camp Nou, în partida contra Barcelonei, din optimile de finală ale Ligii Campionilor.Paris Saint Germain şi-a luat revanşa în faţa catalanilor, după înfrângerea ruşinoasă de acum patru ani, scor 1 la 6.Parizienii au câştigat cu 4-1 şi sunt practic calificaţi în sferturile de finală. Messi a deschis scorul, din penalty, dar Mbappe, de trei ori, şi Moise Kean au marcat şi au întors rezultatul. De 14 ani, Barcelona nu a mai fost eliminată înainte de sferturile de finală.La Budapesta, Liverpool a învins fără mari probleme Leipzig, scor 2-0. Golurile au fost marcate de Mohamed Salah şi Sadio Mané. Cormoranii traversează o perioadă nefastă în campionat, dar se descurcă bine în Champions League.